cyanic-selkie/wikianc huggingface dataset:
מאנגה
תפוצה בינלאומית
אחת הסיבות העיקריות להצלחה והעניין הרב במאנגה מחוץ ליפן - במיוחד במהלך שנות ה-80 ושנות ה-90 - היה החדשנות של המאנגה בשווקים שונים ברחבי העולם אשר נבדלה מהקומיקס שהיה פופולרי עד אז. עם זאת, הסגנון האמנותי של המאנגה עדיין הרגיש מוכר לקהל הקוראים שכבר הכיר אותו מסדרות האנימה. בנוסף, הסדרות שזכו לעיקר ההצלחה ברחבי העולם בשנות ה-90, נוצרו עבור קהל צעיר יחסית, הכילו דמויות שהקוראים יכלו להזדהות עימם בקלות רבה יחסית, ועל כן קוראים רבים החלו לייצר פאנארט בהשראת אותן הסדרות. סצנת המעריצים גדלה במהירות ותרמה אף היא לאטרקטיביות של המדיום. האסתטיקה של המאנגה והאנימה, עם הפופולריזציה הבינלאומית של המדיום ותרמה גם רבות ליצירת עניין רב ברחבי העולם בתרבות היפנית.
לתפוצה של המאנגה ברחבי העולם תרם רבות גם האינטרנט, שדרכו מידע על המדיום וכמו גם סדרות מתורגמת הפכו זמינים לקהל גדול בהרבה ממה שהיה ניתן בעבר. בעוד שחלק מהסדרות שהופצו בתחילה דרך האינטרנט הופצו באופן בלתי חוקי, כמו במקרה עותקים דיגיטליים לסדרות עם דיבוב שנוצר על ידי מעריצים, אך בפועל הם סייעו רבות לפופולריזציה של המדיום ברחבי העולם ובסופו של דבר להצלחה המסחרית העצומה של מאנגה מחוץ ליפן. עם זאת, הצמיחה העצומה בהיקף של העותקים הלא חוקיים והנגישות שלהם לקהל הרחב במהלך העשור הראשון של המאה ה-21 גרמו גם ללא מעט תנודות בשוק המאנגה ברחבי העולם, כגון בארצות הברית בה השיעור של ההורדות הפיראטיות מהווה חלק גדול מסך המוצרים שנצרכו. מאידך, מכיוון שסדרות רבות מתפרסמות בשווקים השונים ברחבי העולם באיחור רב, או שהם אף פעם לא מתפרסמות מחוץ ליפן, ועל לכן במקרים רבים העותקים הלא חוקיים הם הדרך היחידה שבה אנשים שגרים מחוץ ליפן יכולים לקרוא מאנגות מסוימות.
מאנגה מקורית מחוץ ליפן
בעוד שבמהלך שנות ה-60 ושנות ה-70 יוצרי קומיקס בולטים יצרו קומיקס עם השפעות של מאנגה, עם השנים, בעקבות העלייה הניכרת בפופולריות של מאנגה בעולם המערבי יוצרי קומיקס שונים מחוץ ליפן החלו להפיק סיפורי מאנגה על פי הסטנדרטים של המאנגה שמופקת ביפן. בנוסף לכך גם אמנים חובבים רבים מחוץ ליפן החלו עם השנים ליצור כמות גדולה בהרבה של סיפורי מאנגה בהשראת והשפעת המאנגה היפנית - רבים מהם מפרסמים את יצירותיהם באופן פרטי בספרים או באינטרנט. עד היום אף אחד אמנים אלה לא זכו להכרה מהותית כאמני מאנגה.
ביקורת חברתית
רק לאחר שסדרות מאנגה רבות החלו לעסוק בגלוי או באופן מוסווה במיניות בספרי מאנגה שמיועדים לבני נוער במהלך שנות ה-80 של המאה, החלה להתעצם הביקורת נגד התופעה. הביקורת ביפן הגיעה לשיאה בדיון לאחר שהאוטאקו צוטומו מיאזאקי, אשר היה מעריץ של סדרות אנימה ומאנגה, רצח ארבע נערות ב-1989. כתוצאה מכך התקיים ביפן באותה התקופה דיון ציבורי נרחב על הקשר בין התקשורת לגילויי אלימות. עם זאת, על אף הצריכה הגבוהה של מאנגה ביפן, יש בה את אחד משיעורי הפשע הנמוכים ביותר בעולם, ובמיוחד פשעים אלימים אשר כמעט ולא קיימים, ולכן הקשר בין ההשפעה של מאנגה על גילויי אלימות אינו ניכר.
מאנגה בישראל
החל משנת 2011, מתקיים בישראל "פרויקט הספרייה"- פרויקט שמטרתו להנגיש את המאנגה לתושבי ישראל על ידי הקמת מדורי קומיקס יפני בספריות ציבוריות ברחבי ישראל, ושיפור הנגישות לתחום למעריצים קיימים ולציבור הכללי. בינתיים הפרויקט פועל בתל אביב, ירושלים, באר-שבע, אשדוד, ראשון לציון, כרמיאל, הוד השרון ונהריה.
מחוזא
מחוזא (בארמית גם: מדינאתא; בערבית: المدائن מדאין ; בפרסית: مدائن) הייתה מטרופוליס באימפריה הבבלית, שהשתרעה לאורך גדת החידקל וכללה מספר ערים, ביניהן גם קטסיפון וסלאוקיה.
הקהילה היהודית
מחוזא נחשבת בתלמוד למקום מגורם של אנשים עשירים, חכמים ומפונקים.
איתמר (יישוב)
חקלאות ביישוב
איתמר הוא יישוב חקלאי, שמתמחה בחקלאות אורגנית. נמצאות בו חממות רבות, שטחים חקלאיים נרחבים שבהם: כרמים, מטעים וגידולי קרקע, ובנוסף לגידולי הקרקע מיוצרים גם ביצי חופש וגבינות בוטיק.
אירועים ביטחוניים ביישוב ובסביבתו
ביישוב אירעו לפחות 4 ניסיונות חדירה: במאי 2002 נרצחו שלושה מתלמידי הישיבה התיכונית חיצים, כעבור חודש נרצחו ארבעת בני משפחת שבו ותושב נוסף, חודש נוסף עבר, ומחבל חמוש בשני סכינים חדר ליישוב, פצע בני זוג וחוסל. במרץ 2011 נרצחו 5 בני משפחת פוגל.
חרמש (יישוב)
היסטוריה
שמו של היישוב הוא על שם כלי העבודה החקלאי חרמש.
אידאן מק גאבראן
תקופת שלטונו
הקרב היחיד המתועד בין אידאן לבין ממלכת הפיקטים נערך בשנת 599 בקריקין. בקרב זה הובס אידאן, ובניו נהרגו בקרב (יש הסבורים כי הקרב בנהר פורת' וקרב זה הם אותו הקרב, או שמא מדובר בקרב שנערך בשנת 584 לערך, בו נהרג ברידיי הראשון).
מסורות ולשיות מזכירות קרב בין אידאן לבין רידרך הראשון, מלך אלט קלוט (ממלכת סטרת'קלייד) או פשיטות שערך אידאן בממלכה זו.
אידאן הובס בקרב נוסף, המכונה "קרב דגאסאטאן" (Degsastan) - ובקרב זה נהרג בנו, דומאנגארט, וייתכן שאף בראן, בן נוסף, נהרג בקרב זה. על פי הכרוניקות האיריות, כוחות איריים סייעו לאידאן במלחמתו נגד הרינג בנו של הוסה מלך ממלכת ברניקיה (כמצוין ב"דברי הימים האנגלו-סקסים").
פרשת שמות
פָּרָשַׁת שְׁמוֹת היא פרשת השבוע הראשונה בספר שמות. בפרשה מסופר על תחילת שעבוד עם ישראל במצרים ועל שנותיו הראשונות של משה ובחירתו להנהגה. בפרשה מוצגות כמה מהדמויות המרכזיות שיופיעו בפרשות ובספרים הבאים: משה, אחיו אהרן ומרים, וכן פרעה מלך מצרים.
הפטרה
פיצול חריג זה הוא תוצאה של מהלך דברים ייחודי. ההפטרה המקורית הבבלית של פרשת שמות, המופיעה בספרות הגאונים ותקופתם ובמשנה תורה לרמב"ם, היא ההפטרה מיחזקאל, שכיום נוהגים בה התימנים וחלק קטן מקהילות הספרדים. הפטרה זו היא חלק מנבואת פורענות של יחזקאל הפותחת במילים "הודע את ירושלים את תועבותיה". פרק זה נאסר לשימוש כהפטרה בידי רבי אליעזר. אף על פי שההלכה נפסקה שלא כדעת רבי אליעזר, בקהילות רבות העדיפו שלא לקרוא פרק זה, ובקשו להחליף אותו בפרק אחר. בחיפוש אחר הפטרה מתאימה אחרת, קהילות אחדות בחרו בתחילת ספר ירמיהו, שעוסק בהקדשת הנביא. קהילות אחרות, החליטו לאמץ את ההפטרה שנהגה בסדר הקריאה הארץ-ישראלי לתחילת ספר שמות (ונהגה גם בנוסח רומניא), בספר ישעיהו. הפטרה זו, כשאר ההפטרות במנהג ארץ ישראל, נקבעה בשל פתיחתה הדומה לפתיחת הקריאה בתורה – "בני יעקב הבאים מצרימה" ו"הבאים ישרש יעקב".
פרץ מרחב
פרץ מרחב (מרכפלד) (26 ביוני 1913, וינה, אוסטריה - 3 בפברואר 1978, בית זרע) היה פעיל ציוני, פובליציסט וסופר ישראלי, מבכירי תנועת מפ"ם.
פלאוגרפיה
פָּלֵאוֹגְרַפְיָה (מיוונית: γράφειν παλαιός, 'גרפין פלאוס': גרפין - לכתוב, פלאוס - עתיק) היא ענף מחקר העוסק בחקר הכתב והתפתחותו הגרפית. זהו ענף מחקר המקביל לאפיגרפיה (העוסקת בתוכן הכתובות ובידע ההיסטורי והאנתרופולוגי העולה מהן).
פורימה
פורימה B
פורימה B הוא הפחות בהיר מבין השניים בכ-4 מאיות של דרגת בהירות השקולות לעוצמת הארה של פי 4.7 מעוצמת ההארה של השמש. כמו פורימה A, זהו כוכב הסדרה הראשית לבן-צהבהב מסוג ספקטרלי F0 V עם מסה ורדיוס דומים מאוד לאלו של בן זוגו.
מיראז' 2000
פיתוח
בקיץ 1978 הוצג המטוס לראשונה במפגן האווירי בפראבורו, והפגין ביצועי שליטה מצוינים. מערכת הטוס-על-חוט של המטוס איפשרה שליטה מלאה במהירות של 204 קמ"ש ובזווית התקפה של 26 מעלות, ביצועים שנחשבו עד אז לבלתי אפשריים למטוסים בעלי כנף דלתא. המערכת הוכיחה כי ביכולתה להתגבר על חסרונותיה של כנף הדלתא במהירויות נמוכות, וזאת מבלי לפגוע ביתרונות הכנף, כגון גרר נמוך, שטח חתך מכ"מי מוקטן, מאפיינים אווירודינמיים אידיאליים למהירויות גבוהות ופשטות בבנייה.
תא הטייס
במדומה למטוסי קרב מודרניים אחרים, המטוס מצויד במערכת תצוגה עילית המציגה את נתוני הטיסה, ונתוני קרב נוספים, והוא מצויד במכ"ם מדגם VMC 180 בחרטום המטוס.
היסטוריה מבצעית
באוקטובר 1996, חלה הסלמה נוספת בסכסוך האגאי בין יוון לטורקיה, הפעם סביב סוגיות האי אימיה-קארדאק. ב-8 באוקטובר הפיל מטוס מיראז' 2000 יווני, במהלך קרב אוויר, מטוס קרב טורקי מדגם F-16D בטיל מאטרה R550 מג'יק, מעל הים האגאי. הטייס הטורקי נהרג, בזמן שהנווט הצליח להיפלט מהמטוס וניצל על ידי כוחות הצלה יוונים. הייתה זו ההפלה הראשונה בעולם של מטוס מסוג F-16 בקרב אוויר, ובכלל.
ירחמיאל בויאר
ביוגרפיה
נולד בתל אביב למשפחה דתית המשתייכת לחסידות רוז'ין. אביו, אברהם בויאר, היה מראשי הציבור הדתי בתל אביב שכיהן כסגן ראש עיריית תל אביב.
כ"ב בטבת
על פי הלוח העברי הקבוע, פרשת בר המצווה של ילד שנולד בכ"ב טבת היא ברוב השנים פרשת וארא. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת שמות.
לחם ומלח
המנהג בארצות השונות
המנהג אומץ גם על ידי הליטאים והרומנים, שאינם עמים סלאביים, אך קשורים תרבותית והיסטורית לשכניהם הסלאבים.
מסכת מת
בחלק ממדינות אירופה, היה מקובל כי מסכות המוות יוכלו לשמש כחלק מפניו של המנוח, שהיא מוצגת בבית הלוויות הממלכתיות. כלומר, מסכות המוות שימשו כפורטרטים שנצבעו כדי להראות בפעם האחרונה את המת שוכב במנוחה. במהלך המאה ה-18 וה-19 השתמשו גם במסכות המוות לתיעוד פניהם של נפטרים אנונימיים לצורך זיהוי עתידי. פונקציה זו הוחלפה לאחר מכן בצילום שלאחר המוות. במקרים של אנשים שפניהם נפגעו במותם, היה מקובל להשתמש באותה הטכניקה של מסכת המוות על ידיו של המת.
פסלים
פסלי פורטרטים רומיים היו חלק מהשימוש הרומאי הקדום בשעווה כדי לשמר את תווי הפנים של בני המשפחה שנפטרו מה שהכריח את המפסלים להוסיף אבן עמידה לתערובת השעווה של ייצור המסכה. חפירות קברים ארכאולוגיות באטרוריה (כיום טוסקנה) ברומא הניבו מספר מסכות ארד-גיליונות המתוארכות לתקופת האוריינטליזציה המאוחרת האטרוסקית. במאה ה19 היה נהוג לחשוב כי הם קשורים לדוגמאות מיקניות, אך לא ניתן להוכיח האם הן שימשו כמסכות מוות בפועל.
לחם ומלח
המנהג בארצות השונות
בתרבות הרוסית לחם הוא המזון המוערך ביותר, ומלח מסמל ידידות ארוכת ימים, כפי שמומחש כביטוי: "לאכול פוד מלח (עם מישהו)". בתקופת האימפריה הרוסית היה המלח יקר בשל המס שהושת עליו, ונחשב מוצר מוערך. הביטוי "לחם ומלח!" אף משמש כברכה הנאמרת על ידי אורחים בבואם לבית המארח. קבצנים נוהגים גם הם לפנות בברכה זו ברומזם על רצונם במזון, אך הם נענים לרוב בביטוי מתחרז הלועג להם.
מסכת מת
יציקות
ג'ון דילינגר, שודד הבנקים הידוע לשמצה ביותר באמריקה נהרג על ידי כוח הFBI ביולי 1934. ג'ון גילינגר היה שודד בנקים הידוע לשמצה ביותר באמריקה. ג'ון שהוגדר בזמנו כ"אויב הציבור מספר 1" נורה ונהרג מחוץ לתיאטרון בשיקגו. כשגופתו הוצגה, אלפי תושבים יצאו לראות את פניו של האיש שעורר את הפחד ברחובות העיר. הטענה המרכזית באותה התקופה היא שמסכת המוות של גילינגר איננה שלו כיוון שצלקות פניו היו חסרות ופניו נראו שמנות וקצרות מכפי שמכריו טענו. כשנפטר חיים נחמן ביאליק בווינה ב-1934 לאחר ניתוח, הוזעק לבית החולים אמן אשר יצר מפניו של ביאליק מסכת מוות, למרות התנגדות דתית של רבנים באותה התקופה. המסכה נמצאת ונשמרת בבית ביאליק.
לחם ומלח
המנהג בארצות השונות
גם בתרבות הערבית קיים מושג של "לחם ומלח" (عيش وملح או خبز وملـح) אך לא בהקשר קבלת פנים אלא ככריתת ברית על ידי אכילה משותפת, המסמלת התקרבות. מי שאכל לחם ומלח אצל חברו נחשב כבעל חוב מוסרי כלפיו וחייב להכיר לו תודה. תפיסה זו מודגמת גם בביטויים ערביים כגון "יש בינינו לחם ומלח" (بيننا عيش وملـح או بيننا خبز وملـح), ו"ברית מלח" (بَيْنَهُمَا مِلْح - יש בין שניהם מלח).
וילהלם בכנר
קורותיו ופועלו במהלך מלחמת העולם השנייה
כאשר פרצה מלחמת העולם השנייה עם הפלישה הגרמנית לפולין ב-1 בספטמבר 1939, חי בכנר בוורשה עם ארוסתו, צסיה לבית דיאמנט, והוריה. אחיותיו של בכנר שהו באותו זמן בעיר לבוב, שסופחה לברית המועצות, ובכנר לא ידע מה עלה בגורלן. הוריו של בכנר ואחיו הקטן ברונו נותרו בביילסקו, ובכנר שמר איתם על קשר באמצעות מכתבים עד שבאפריל 1940 הם הגיעו לגטו ורשה והתאחדו עימו. כמה חודשים לאחר מכן הגיע לבית המשפחה בן דודו של בכנר מצד אמו, הנייק בוכפירר, ונשאר לגור איתם לאחר שברח מביילסקו, הגיע לרוסיה ולאחר שגורש ממנה החליט לנסות להגיע לוורשה לחפש את דודיו. בכנר, אביו והנייק עבדו ברובע היהודי של ורשה בעבודות מזדמנות והצליחו לקיים את המשפחה באותה תקופה של אי-ודאות וחוסר יציבות.
יוחנן אפק
התפתחותו המקצועית
כמדריך ומאמן לימד יוחנן אפק מאז גיל 16 מאות יחידים וקבוצות בכל הרמות והגילים בישראל ובאירופה. במהלך השנים 1988–1998 שימש כמאמן סגל הנוער של ישראל, ארגן מחנות אימון בהם הדריך את נציגי ישראל וכן ליווה אות הנוער לאליפויות העולם ולאליפויות אירופה.
מכרות רמלסברג
השרידים
שרידיה של תעשיית הכרייה המקומית ידועים בזכות המגוון הנרחב שלהם, איכות השימור והעובדה שכמעט מכל תקופה החל מהמאה ה-10 נותרו שרידים כלשהם. בין השרידים הללו ניתן למנות את: מצבורי אשפה מהמאה ה-10 ושרידי המתקנים שייצרו אותם, נתיבי תחבורה מהמאה ה-12, מבנה כרייה מהמאה ה-13, בית המפקח על הכרייה שנבנה בתחילת המאה ה-18, מחצבת הכנסייה מ-1768, בניין המשרדים מ-1902, תעלת גלנביקר שנבנתה ב-1927, המתחם הקרקעי שנבנה בין 1935 ל-1942 ובתי המגורים של הכורים שנבנו בין 1878 ל-1950. גם בגוסלאר השתמרו עדויות רבות לתקופת השגשוג והקשר שלה לתעשיית הכרייה.
מבצע פלשת
מהלך הלחימה
בגזרה הצפונית המצרים פתחו באש עוד בעת מסע ההתקרבות על כוחות 'גבעתי', אשר סבלו אבדות. עם שחר, כיוון שלא הצליחו לפרוץ אל המערך המצרי, החלה נסיגה קשה לאור יום שעלתה באבדות נוספות. פצועים והרוגים רבים נשארו בשטח. רק לאחר נסיגת המצרים מהאזור במבצע יואב, נתגלו גופותיהם בקבר אחים והם הובאו לקבורה בבית הקברות של חטיבת גבעתי בכפר ורבורג.
אורית גולדמן
ביוגרפיה
מנחה נוער וטרום סטודנטים בבניית תיקי עבודות, בהכנה למבחני קבלה למגמות אמנות בבתי ספר תיכוניים ולאקדמיות לאמנות. הנחתה סדנת תחריט בבית האמנים ע"ש זריצקי, תל אביב.
נפת מרג' עיון
גאוגרפיה
נפת מרג' עיון משתרעת על פני 1,058 קמ"ר. העיירה מרג' עיון ניצבת על גבעה הפונה להר החרמון (ג'בל א-שייח') במזרח, לבופור (טירה צלבנית בת 1,000 שנה) מעל נהר הליטני, ומשקיפה על רמת תבנין (ג'בל עאמל) במערב, פונה אל א-ריחאן, ניחא ורכס הרי הלבנון בצפון, ולמישורים הפוריים של מחוז מרג' עיון המשתרעים לצפון ישראל בין אצבע הגליל והמישור שמתחת לגולן.
ספריית הדיאט הלאומית
היסטוריה
ב-1961 נחנך המבנה הנוכחי בנגאטאצ'ו, בסמוך לדיאט הלאומי. ב-1986 הושלם אגף נוסף על מנת לאחסן את האוסף שכלל אז 12 מיליון ספרים וכתבי עת. באוקטובר 2002 נפתחה ספריית קאנסי בעיר המדע קאנסי שבמחוז קיוטו בו יש אוסף של 6 מיליון פריטים. במאי 2002 פתחה ספריית הדיאט הלאומית סניף חדש, "הספרייה הבינלאומית לספרות ילדים", בבניין ששימש קודם את הספרייה הקיסרית באואנו. בניין זה מאחסן כ-400,000 פריטים של ספרות ילדים מכל רחבי העולם.
ספרים נדירים ומסמכים עתיקים
ספריית הדיאט הלאומית מהווה משכן לאוסף מסמכים ביפנית מתקופת אדו (1867-1603) ואף עתיקים יותר שהיו שייכים לספרייה הקיסרית לשעבר. הקבצים העיקריים באוסף זה כוללים:
לזרוב
ראו גם
}}
פרסית
שאילה עברית של מילים פרסיות
מילים פרסיות רבות נשאלו לעברית, בעיקר מהפרסית הקדומה. חלק גדול משאילות אלה מצויות כבר בתנ"ך, בספרים שנכתבו בתקופת שלטון האימפריה הפרסית וחלקם מצויים במקורות עבריים אחרים. המילה הנדסה– במשמעותה המקורית, גאומטריה (בפרסית: مهندسی mahandesi). המילה הגיעה לעברית דרך הערבית.
אנה, נסיכת סקסוניה (1903–1976)
אנה, נסיכת סקסוניה (בגרמנית: Anna von Sachsen; 4 במאי 1903 - 8 בפברואר 1976) הייתה בתו הצעירה ביותר של פרידריך אוגוסט השלישי, מלך סקסוניה.
פרשת ויצא
סולם יעקב
יעקב יוצא מבאר שבע ועוצר ללינת לילה בבית אל. שם הוא נרדם ורואה בחלום סולם העולה מן הארץ עד השמים ומלאכים עולים ויורדים בו. אלוהים מתגלה ליעקב ומבטיח לו שהארץ עליה הוא נמצא תהיה לו ולצאצאיו, ריבוי עצום של צאצאים, שמירה בכל קורותיו והשבתו אל הארץ ממנה הוא יוצא. יעקב מתעורר, מכריז על המקום "בית אלוהים", מציב מצבה לציון המאורע ונודר להביא לאלהים עשירית מכל רכושו, אם יתקיימו ההבטחות על השמירה וההשבה לארץ.
נישואין
לאחר חודש בו יעקב עובד בחינם לבן מבקש מיעקב שינקוב בשכר על עבודתו. יעקב מציע לעבוד בשביל לבן שבע שנים בתמורה לכך שיישא את רחל בתו הקטנה לאישה. בסוף שבע השנים נערך טקס חתונה, אבל לבן מרמה את יעקב ומשיא לו את לאה במקום את רחל. יעקב שואל את לבן מדוע רימה אותו, לבן משיב שמנהג המקום שאי אפשר לשאת את הבת הקטנה לפני הגדולה ושהוא יכול לשאת גם את רחל כעבור שבוע ימים בתמורה לעבודה נוספת בת שבע שנים. יעקב מסכים, לאחר שבוע, יעקב נושא גם את רחל ומתחיל לעבוד שבע שנים נוספות עבורה.
ויז'ואל בייסיק
היסטוריה
המעבר של מיקרוסופט לשפה דומה אך שונה שמצריכה עקומת לימוד גבוהה ושיכתוב קוד רב (למרות תוכנת המרה אוטומטית שפיתחה מיקרוסופט) גרמה לאכזבה רבה אצל חלק ניכר ממתכנתי VB ולנטישה מאסיבית של המתכנתים לפלטפורמות אחרות.
הגדרת פונקציה
פונקציה מוגדרת בVB באמצעות הכותרת Function שם הפונקציה שמות פרמטרים שהיא מקבלת וטיפוסם, והטיפוס שהיא מחזירה. ניתן כקידומת לפונקציה לקבוע האם תהיה ציבורית או פרטית. הפונקציה תסתיים במילה השמורה End Function. כדי לבצע החזרת ערך יש לבצע השמה של הערך לשם הפונקציה. הפונקציה יכולה לקבל פרמטרים אופציונליים, וכן רשימת פרמטרים מערכית - ParmArray.
תכנות מונחה עצמים - מודול מחלקה
מודול מחלקה (Class Modules) הוא היישום של VB לתכנות מונחה עצמים. המימוש של מתודולוגיה זו הוא מוגבל ולמעשה מממש את העיקרון של כימוס בלבד, ללא אפשרות לירושה, פולימורפיזם ויצירת ממשקים. מודול מחלקה יכול להכיל משתנים, שיטות, מאפיינים (Property) ליצירת גישה מבחוץ למשתנים פרטיים, ואירועים (Event) לתיקשור בין מחלקות שונות. למודול המחלקה יכול להיות בנאי (Class_Initialize) ומפרק (Class_Terminate). הטופס ב-VB הוא למעשה מקרה פרטי של מודול מחלקה.
Visual Data Manager
תוספת זו מוסיפה למתכנת כלי אינטראקטיבי חזותי לעבודה עם בסיסי נתונים. שבאמצעותו ניתן לנהל מסדים וטבלאות ברוב ההיבטים הקשורים לבסיס נתונים, כמו עיצוב ועדכון טבלאות, אינדקסים ושדות.
תאו ואן גוך (סוחר אמנות)
ביוגרפיה
בעוד שתאו ואן גוך מוכר בעיקר בשל יחסיו עם אחיו והשפעתו עליו, הוא תרם גם תרומה משמעותית כסוחר אמנות. במידה רבה בזכותו התוודע הציבור הרחב לעבודותיהם של ציירים מזרם האימפרסיוניזם דוגמת קלוד מונה ואדגר דגה, שתאו שיכנע את מעסיקיו לקנות ולהציג את ציוריהם.
יחסיו עם אחיו
תאו ואן גוך העריץ את אחיו וינסנט. הוא היה מהמעטים שהבינו את מצבו של וינסנט והוא היה מודאג ביחס למצבו הנפשי. הוא גם היה מהמעטים שעמם היה וינסנט מסוגל לשוחח בכנות. תאו תמך בדרכו האמנותית של אחיו במתן כסף ובסיוע רגשי רב. עיסוקו של תאו בסחר אמנות סייע לו לעוץ עצה לאחיו.
קאסטרו פרטוריו
סמל הרובע מתאר את ראשו של שומר המשמר הפרטוריאני על רקע אדום.
כמו כן נמצא ברובע הפאלאסו מאסימו אלה טרמה המשמש חלק מהמוזיאון הלאומי של רומא ומרחצאות דיוקליטוס.
ממלכת נג'ד וחג'אז
יחסי חוץ
לצרפת, איטליה וממלכת מצרים היו בממלכה נציגים בלתי רשמיים.
חינוך מעורב מגדרית
עירוב בין בנים לבנות בחינוך בגרמניה
בגרמניה בוטל החינוך הנפרד במוסדות החינוך באופן הדרגתי, בעקבות השינויים החברתיים, החל משנת 1945 ועד לסוף שנות השישים. כיום נותרו בגרמניה בתי ספר נפרדים מעטים.
תהליכים דומים התרחשו במרבית מדינות אירופה ובארצות הברית.
במאה ה-19
עירוב בנים ובנות בחינוך היה נהוג לפחות מהמאה ה-19. באזורים עירוניים ובאחוזות האצולה היה מקובל חינוך נפרד, אך בבתי ספר כפריים היה בדרך כלל רק מורה אחד, לכן נהגו ללמד בנים ובנות ביחד. מנהג זה נראה בבירור בציורים מאותה תקופה. לעיתים הבנים ישבו בשורות הקדמיות והבנות בשורות האחוריות והצדדיות.
השפעות חינוך מעורב
מחקר משנת 2009 מצא כי גברים שלמדו בחינוך נפרד עלולים להרגיש פחות מוכנים להתמודדות עם מצבים במקומות עבודה, ולחוש עצבנות או אי-נוחות. לדברי החוקרים, לימודים ללא נוכחות של המין השני יוצרים סביבה לא-מציאותית שלא קיימת בעולם האמיתי. המחקר נעשה על 17,000 בנים ילידי 1958 שלמדו בבתי ספר לבנים בלבד. על פי ממצאי המחקר, בנים שלמדו בבתי ספר נפרדים הם בעלי יכולת נמוכה יותר ליצור קשר משמעותי עם בנות. בנים אלה נוטים יותר, בהגיעם לגיל ארבעים, להתגרש או להיפרד מבנות זוגם, יחסית לאלה שלמדו בבתי ספר מעורבים. כמו כן הם נוטים יותר להיות במצוקה נפשית או בדיכאון.
הרשות לאכיפת נושאי האלכוהול, הטבק, הנשק וחומרי הנפץ
היסטוריה
ה־ATF הייתה חלק ממחלקת האוצר של ארצות הברית והוקמה בשם "מעבדת ההכנסות" (Revenue Laboratory) של לשכת הכנסות הפנים במחלקת האוצר בשנת 1886 ואולם בפועל יש לראות את שורשי הרשות מלשכת האיסור, גוף שהוקם בלשכת ההכנסות בשנת 1920. הרשות הפכה למחלקת עצמאית בתוככי מחלקת האוצר ב-1927 וכעבור שלוש שנים הוכפפה למחלקת המשפטים של ארצות הברית, ב־1930 והפכה, לזמן קצר, לחטיבה ב־FBI ב־1933.
דווייט גרין
ראשית חייו
גרין למד בקולג' וובאש שבקרופורדסוויל, אינדיאנה, שם הוא היה חבר באחוות קאפא-סיגמא. הוא המשיך בלימודים בבית הספר למשפטים של אוניברסיטת שיקגו, עסק בעריכת דין, ושימש כפרקליט פדרלי במחוז הצפוני של אילינוי בשנים 1931–1935. היה זה תחום האחריות המרכזי של גרין לסייע במאבק בפעולות הפשע המאורגן, כמו זו של כנופייתו של אל קפונה, שלמעשה שלטה בשיקגו וברוב שטחה של אילינוי בשנות ה-30. צוות התביעה במשפט העלמת המס של אל קפונה כלל את הפרקליט הפדרלי ג'ורג' א. ק. ג'ונסון ואת התובעים דווייט גרין, סמואל קלאוסון, ג'ייקוב גרוסמן וויליאם פרוליך. ב-1939 התמודד גרין ללא הצלחה מטעם המפלגה הרפובליקנית על משרת ראש עיריית שיקגו.
מושל אילינוי
סיום המלחמה ב-1945 יצר אתגרים חדשים לערים הגדולות של ארצות הברית ולממשלות המדינות. במיוחד, נוצר מחסור חריף בדיור עבור החיילים המשוחררים ומשפחותיהם, שכן בנייה מועטה מאוד התקיימה במהלך המלחמה ועוד קודם לכן בשנות השפל הגדול.
מקס פיין (מנהיג פועלים)
חייו
ב-1897 החל לעבוד במערכת העיתון היידי פארווערטס, וב-1901 נכנס לעסקי הדפוס. במקביל החל לארגן פגישות פועלים שבהן הוחלט להקים את המפלגה הסוציאליסטית בעיר ניו יורק והיה המועמד הראשון של המפלגה למועצת העיר.
קטאן (סדרת משחקים)
קטאן: ערים ואבירים
ההרחבה יצאה לראשונה בגרמניה ב-1998 והייתה ההרחבה השנייה שהופצה ברחבי אירופה, ארצות הברית ומדינות אחרות, אחרי קטאן: יורדי הים. בשנת 2013 תורגמה ההרחבה לעברית על ידי חברת "הקוביה". בהרחבה זו ניתן דגש על פיתוח ערים למטרופולין, על הגנה מפני הברברים באמצעות אבירים, על קלפי פיתוח ועל ביצור הערים. כמו כן, מתווספים למשחק שלושה סוגי סחורות ואפשרויות בנייה נוספות. על פי טויבר, הרחבה זו נותנת עומק נוסף למשחק.
הנסיך ריצ'רד, דוכס גלוסטר
קורות חיים
בהיותו בן ארבעה חודשים עברה משפחתו של ריצ'רד לאוסטרליה שם כיהן אביו כמושל הכללי בין השנים 1945–1947.
תארים ושלט אצולה
הנסיך הוא חבר במסדר הבירית (1997); במסדר הוויקטוריאני המלכותי (1974); מסדר ג'ון הקדוש (1975); וכן חבר במסדר הנורווגי המלכותי של אולב הקדוש (1973); ומסדר הכוכב הצפוני המלכותי של שוודיה (1975).
כנסיית המולד
כנסיית המולד (בערבית: كَنِيسَةُ ٱلْمَهْد, כָּנִיסַתֻ אָלְמַהְד; ביוונית: Βασιλική της Γεννήσεως; בלטינית: Basilica Nativitatis; בארמנית: Սուրբ Ծննդեան; בסורית: ܥܕܬܐ ܕܡܘܠܕܐ) היא בזיליקה הממוקמת בכיכר האבוס בעיר בית לחם. הכנסייה, אשר נבנתה לראשונה במאה ה-4, היא מן הכנסיות העתיקות בעולם הנוצרי. היא הוקמה, לפי המסורת הנוצרית, מעל המערה בה נולד ישו. ב-2012 הוכרזה הכנסייה כאתר מורשת עולמית של אונסק"ו, האתר הראשון בתחומי הרשות הפלסטינית.
היסטוריה
בתקופת השלטון העות'מאני השליטה על כנסיית המולד, כמו גם על מקומות קדושים אחרים בארץ ישראל, היוותה מקור לחיכוך מתמיד בין הכנסיות השונות, ובייחוד בין הכנסייה הקתולית שזכתה לתמיכה של מדינות מערב אירופה ובראשן צרפת, והכנסייה היוונית-אורתודוקסית שזכתה לתמיכת רוסיה. השלטון העות'מאני נדרש שוב ושוב להתערב בנושא.
טביעת המעבורת טויה מארו
האסון
בשעה 11:00 הגיעה האונייה לנמל הקודטה לאחר מסעה הראשון באותו יום מאומורי. היא הייתה אמורה להפליג שוב בשעה 14:40 ולהגיע לאומורי לפני הגעת הטייפון, אך הפלגתה התעכבה לאחר שהועברו אליה נוסעים וכלי רכב ממעבורת אחרת שהפלגתה בוטלה.
סאלוסטיאנו
סאלוסטיאנו (באיטלקית: Sallustiano) הוא הרובע השבעה עשר מבין רובעי העיר רומא בירת איטליה.
אלישבע מיכאלי
ביוגרפיה
מיכאלי נולדה וגדלה בתל אביב. ב-1946, בהיותה בת 18, נישאה ל, שנהרג ב-9 באוקטובר 1948 במהלך מלחמת העצמאות. מאז גידלה לבדה את בנם היחיד גיורא. מיכאלי הופיעה במלחמה במסגרת הלהקה הצבאית "הכרמל".
סאני רולינס
חייו
בשנת 1981 יצא אלבומם המצליח של להקת האבנים המתגלגלות Tattoo You, שכלל שני שירים בהם התארח רולינס.
תל טאיינאט
היסטוריה
האתר היה מרכז עירוני גדול בשתי תקופות: בתקופת הברונזה הקדומה ובתחילת תקופת הברזל. באתר שכנה כנראה עיר הבירה של אחת הממלכות הנאו-חתיות/ארמיות שנקראה בממלכת ארם וולישתין (Walistin) או פָּלישְׂתין (Palistin) בתקופה הנאו חתית. ערי המדינה הנאו חתיות אשר מוקמו בשטח שבין נהרות הקיזיל אירמק והפרת, היו מגוונות מבחינה תרבותית. העיר החליפה בתחילת המאה ה-12 לפנה"ס, את העיר אללח' כעיר המרכזית באזור, לאחר שהאחרונה חרבה על ידי גויי הים. עדויות ארכאולוגיות ואפיגרפיות מתעדות את עלייתה של ממלכה אזורית חזקה עם שורה של מלכים שנשאו שמות חתיים, שהייתה קשורה עם השם ארץ פלישתין ובעלת קשרים חזקים עם תרבויות הים האגאי. בתקופת הברזל II המאה ה-10 - המאה ה-6 לפנה"ס, נקראה העיר קינלואה (Kinalua) והייתה עיר הבירה של ממלכה אזורית חזקה שנקראה פתינה (Patina) או עוּנְקי (Unqi) בפי האשורים.
שירות ביון החוץ של קזחסטן
היסטוריה
ב-1992 הוקם מינהל המודיעין של הק.נ.ב הקזחי, שב-1995 קודם למעמד של מינהל ראשי ראשון. ב-1997 הוקם ארגון "ברלַאוּ" ("מודיעין" בקזחית), כסוכנות הביון העצמאית של קזחסטן, אלא שמאבקי כוחות פנימיים בתוך קהילת המודיעין הקזחית הביאו לכך שב-1998 הוא הוכפף לק.נ.ב שוב, אף שהמשיך לשאת את השם "שירות ברלאו", כסוכנות ביון הכפופה לוועדה לביטחון לאומי.
מנוע בעירה פנימית
חלקים
מנועי ארבע פעימות הם המנועים הנפוצים ביותר. חלקים עיקריים במנועים אלו:
צילינדרים
מנועי הבעירה הפנימית יכולים להכיל כל מספר של צילינדרים כאשר מספר של אחד עד עשרים נחשב לנפוץ. הגדלה במספר הצילינדרים עוזרת להגדיל את כוח המנוע אך משמעותה מנוע גדול יותר וצריכת דלק פחות יעילה.
מערכת הצתה
ניתן לסווג מנועי בעירה פנימית בהתאם למערכת ההצתה. בתחילת המאה ה-21 נפוצות מערכות הצתה חשמליות בעזרת מצת או מערכות הצתה בעזרת חימום על ידי דחיסה. בעבר היו נפוצות גם מערכות של להבה חיצונית או שפופרת חמה.
טל מנשה
היסטוריה
טל מנשה החלה בשנת 1991 כגרעין התיישבות של בוגרי הטכניון ובוגרי כולל מר"ץ ממבשרת ציון, אשר ביקשו להתיישב מצפון לג'נין. באופן זמני התגוררו חברי הגרעין המייסד במושב שדה יעקב שבעמק יזרעאל. לאחר שיצחק רבין נבחר לראשות הממשלה ב-1992, הופנו חברי הגרעין להתיישבות בצמוד ליישובים שקד וחיננית. מכיוון שבאותה תקופה כבר לא הכריזה הממשלה על הקמת יישובים חדשים מעבר לקו הירוק, הוקמה טל מנשה באופן רשמי כשכונה של חיננית, אך עם מזכירות ומוסדות נפרדים ונציג נפרד במועצה האזורית שומרון. כיום היישוב שייך למסגרת של תנועת אמנה השייכת לזרם הפוליטי של גוש אמונים.
ניירובי
ניירובי (באנגלית: Nairobi) היא בירת קניה והעיר הגדולה בה. מקור שמה במילה בשפת המסאי Enkarenairobi, שפירושה "מים קרירים".
אגף המודיעין
אגף המודיעין (בראשי תיבות: אמ"ן) של צה"ל הוא חלק מקהילת המודיעין הישראלית, האחראי על איסוף וניתוח מודיעין צבאי. אגף המודיעין פועל בתיאום ובמשולב עם שירותי המודיעין האחרים על פי הגדרת ייעודם. אגף המודיעין נושא באחריות למתן התרעה מפני מלחמה ומפני פעולות איבה וטרור, להערכת המודיעין הלאומית במישור הצבאי והמדיני, למתן מודיעין צבאי שוטף ולהפצתו, לביטחון המידע, ולמודיעין המסכל בצה"ל.
אגף המודיעין פועל בתיאום עם המוסד למודיעין ולתפקידים מיוחדים ("המוסד"), שירות הביטחון הכללי (שב"כ), ואגף המודיעין במשטרת ישראל.
הקמת האגף
אגף המודיעין הוקם ב-28 בדצמבר 1953 כאגף במטה הכללי של צה"ל. לפני הקמת האגף פעלה מחלקת המודיעין (ממ"ן), שהייתה כפופה לאג"ם. ראש מחלקת המודיעין הראשון בצה"ל היה איסר בארי וראש אמ"ן הראשון כאגף במטכ"ל היה בנימין גיבלי.
הסכם השלום עם מצרים
הסתרת המידע תרמה להתרעה של חטיבת המחקר שהעריכה כי ביקור הנשיא סאדאת בישראל יסודו במזימה מצרית נוספת. הערכה זאת הובילה את הרמטכ"ל, מוטה גור, להזהיר את ראש הממשלה, מנחם בגין, מפני כוונותיו התוקפניות של סאדאת יומיים לפני הגעתו. בעקבות אזהרתו המוטעית ספג הרמטכ"ל מוטה גור נזיפה רועמת ופומבית מפיו של שר הביטחון, עזר ויצמן.
סמל אגף המודיעין
צבעי סמל אמ"ן הם ירוק ולבן לסירוגין. צורת ההופעה לסירוגין של הצבעים בסמל האגף באה להמחיש את ההיגד "החבוי שבגלוי והגלוי שבנסתר", המגלם את הוויית עבודת המודיעין. החל משנת 2002 משולב בסמל גם מגן דוד. בשנה זו עוצב הסמל מחדש בעיגול, מתוך מטרה ליצור אחידות עם סמליהם העגולים של יתר הזרועות והאגפים בצה"ל (להבדיל מסמלי החילות, שלסמליהם צורת מגן).
המערכה על ירושלים במלחמת העצמאות
בראשיתה של המערכה התעמתו כוח המגן העברי וכוחות ערבים בלתי סדירים (מיליציות חמושות שנקראו ביישוב: 'כנופיות'), כאשר בתווך עומדים כוחות צבא ומשטרה בריטיים. לאחר ההכרזה על קום המדינה הלחימה הייתה בין כוחות צה"ל, שהוקם על בסיס כוחות ההגנה והפלמ"ח, לבין "הלגיון הערבי ("הלגיון הערבי של עבר הירדן")" הירדני והצבא המצרי. לצד כוחות צה"ל פעלו בירושלים כוחות עצמאיים של האצ"ל והלח"י, תוך שיתוף פעולה עם כוחות צה"ל, אך ללא קבלת מרותו המלאה עד לשלב בו פורקו המחתרות.
מהסכם שביתת הנשק עם ירדן באפריל 1949 ועד מלחמת ששת הימים, נחלקה ירושלים בין מדינת ישראל לבין ממלכת ירדן. קטע של הקו הירוק באורך שבעה קילומטרים חצה את העיר בין מזרחה, כולל הרובע היהודי לבין מערבה, מובלעת הר הצופים נותרה בידי ישראל. ארמון הנציב היה לשטח מפורז בשליטת האו"ם.
רקע היסטורי
ירושלים נקבעה כעיר הבירה והמרכז מנהלתי של השלטון הבריטי בארץ ישראל בעיקר מסיבות דתיות-תרבותיות, בעוד המרכז הכלכלי היהודי התפתח במישור החוף, בעיקר באזור תל אביב והשרון. ירושלים עמדה במרכז העימותים בין יהודים לערבים בארץ ישראל בתקופת המנדט הבריטי. מאורעות תר"פ התרכזו בה, ומאורעות תרפ"ט (1929) החלו בירושלים והתפשטו ממנה לכל הארץ. היותה של ירושלים מרכז השלטון הבריטי גרר התקפות רבות על סמלי השלטון מצד המחתרות היהודיות.
האוכלוסייה היהודית בירושלים התאפיינה בשיעור גבוה של בני עדות המזרח ושל אוכלוסייה חלשה מבחינה כלכלית. חלק גדול מהאוכלוסייה היה חרדי ולא ציוני, ושיעור גדול מהממוצע בירושלים היה של אוכלוסייה קשישה.
לחימה בסביבות העיר ובדרכים
נקודת התורפה העיקרית של ירושלים היהודית והיישובים הסמוכים לה היו צירי התנועה אליהם, שעברו באזורי יישוב ערבים, והיו חיוניים לצורך העברת אספקה מהשפלה וממישור החוף. הכוחות הערבים הבלתי סדירים ניסו להשתלט על צירי התנועה, לשם מניעת אספקה לעיר והיישובים הסמוכים לה, וכבר בראשית דצמבר 1947 הותקפו כלי רכב יהודיים בדרך ירושלים - תל אביב, והוחל במתוכנת של נסיעה בשיירות מאובטחות על ידי כוחות ההגנה, כאשר במקרים שונים הייתה גם אבטחה מצד כוחות בריטיים. עם הזמן עברה התנועה בחלקה המערבי של הדרך (בין תל אביב ללטרון) לנתיבים עוקפים אך לא היה תחליף לחלק המזרחי, בין שער הגיא לירושלים. הדרך לירושלים נחסמה ונפרצה לסירוגין, והשיירות שעלו אליה ספגו התקפות ונפגעים רבים. הותקפו גם שיירות שיצאו מהעיר ליישובים היהודים בסביבותיה: (לגוש עציון ולגוש הצפוני נווה יעקב - עטרות), ובהן שיירת העשרה, שהובילה אספקה מירושלים ליישובי גוש עציון ב-11 בדצמבר 1947, ועשרה מאנשיה נהרגו במארב. המעבר לאוניברסיטה העברית ולבית החולים הדסה אשר שכנו בהר הצופים הותר אך ורק בשיירות חמושות. אחת מהן (שיירת הדסה) הותקפה על ידי הכוחות הערביים ו-78 אנשיה נרצחו. שיירות נוספות שיצאו מירושלים והותקפו:
הסכם שביתת הנשק בין ישראל לירדן
עם תום המלחמה שרטטו משה דיין ועבדאללה א-תל את גבולות "הקו העירוני" שחילק את העיר לשניים. בעפרון בו שרטטו השניים את הגבולות על המפה נקבע שטחי הפקר לאורך הקו. על פי ההסכם העיר העתיקה, השכונות שמצפון לה והר הזיתים, היו בתחום הירדני. מערב העיר, וכן מובלעת על הר הצופים היו בתחום הישראלי. אזור ארמון הנציב היה אזור מפורז ובו שכנו כוחות האו"ם. בין שני חלקי העיר היה מעבר בשער מנדלבאום.
שרהורוד
שמות נוספים לעיר יהיו שזרגורוד (פולנית), שריגראד (רוסית), שריגרוד (אוקראינית), שרגורוד (עברית) וקוצ'וק סטמבול על ידי טורקים בין השנים 1672-1699.
היסטוריה
בזכות בניית צמתי הצטלבויות של סחר שהגיע מברסלב למולדובה, שרהורוד התעשרה במהירות. ב-26 בינואר 1588, הפריבילגיה המלכותית של סיגיזמונד השלישי העניק לשרהורוד את זכויות מגדבורג, מה שהעניק לעיר הובלת סחר וקיום עד שלושה ירידים בשנה. לשרהורוד יש סמל משל עצמה ששימש גם כסימן מסחרי. אחד התנאים בזכויות מגדבורג הוא שכל הסחר יהיה מנוהל בשפה הפולנית בכדי להטמיע את השפה באוכלוסייה המקומית.
ב־1793, בחלוקת פולין השנייה, העיר הפכה לחלק מחבל פודוליה, מחוז ימפול.
במחצית הראשונה של המאה ה-19 היו בתי מלאכה מעוטים בשרהורוד. מפעלי טקסטיל נפתחו בשנת 1825 על ידי הלורד לייבומירסקי אשר כלל 48 פועלים. בשנת 1845 היו מפעלי נרות, טבק ולבנים. תוצרים שנמכרו למחוז חרסונקי ואף בסרביה. הרפורמה של שנת 1861 החייתה את התפתחות הכלכלית ומפעלי עיבוד חקלאי חדשים נפתחו. בתחילת שנות ה-80 של המאה ה-19 נפתח גם מפעל בירות, שתי מטחנות ושני מפעלים לעיבוד עור חדשים. סחר וייצור גם חודשו. היו 125 סוחרים ו-275 בעלי מלאכה, רובם יהודים.
מלחמת אזרחים
בשנת 1918 הממשלה הסובייטית החרימה את כל האדמות מהכנסיות והחלה לחלק לאיכרים. אבל כל השינויים לסדר חקלאי חדש נעצרו בפרוץ מלחמת אזרחים בעיר שרהורוד.
יהודים
העיר צפתה כמו כן בתלאות הדת היהודית כאשר היהודים כונו "התיישבות חלשה" באימפריה הרוסית. היהודים בשרהורוד היו בעיקר בעלי מלאכה וסוחרים. בין השנים 1820 ו-1830 היו שלושה סוחרים בשרהורוד משלושה ארגונים שונים וכולם יהודים. ב-1847 היו כ-3,670 יהודים בשרהורוד וכ-30 שנה לאחר מכן המס' גדל ל-3,989 תושבים יהודים. בסוף המאה ה-19 יהודים הורשו לכל סוגי הסחר: איכסון עצים, הדפסה ומלונאות.
בערב מלחמת העולם השנייה התגוררו בשרהורוד כ-4,000 יהודים שהיוו כ-90% מתושבי העיר. עם פרוץ המלחמה שמרה רומניה על נייטרליות, ורק ב־23 בנובמבר 1940 היא הצטרפה למדינות הציר. ב-22 ביולי 1941, נכבשה העיר על ידי הצבא הגרמני שהעביר את השלטון למועצה מקומית. במועצה כיהנו לאומניים אוקראינים שהתאכזרו ל-1,800 היהודים שנותרו בה. היהודים חויבו לענוד טלאי צהוב ולסמן את בתיהם במגן דוד צהוב ממתכת. מאוקטובר 1941 החלו להגיע לעיר מגורשים יהודים מאזורים סמוכים, ובדצמבר של אותה השנה הוקם גטו עבור 7,000 היהודים שרוכזו בה בצפיפות רבה, בקור ובהיעדר תנאים סניטריים. עוד באותו החודש פרצה בגטו מגפת טיפוס הבהרות שהגיעה לשיאה במרץ 1942 ובמהלכה מתו כ-1,400 מתושבי הגטו.
בשונה מאזורים אחרים בהם השמידו הרומנים והגרמנים את האוכלוסייה היהודית, בשרהורוד רוב יהודי העיר שרדו.
עינת פישביין
עינת פישביין (נולדה ב-2 בנובמבר 1969) היא עיתונאית ומנחת טלוויזיה ישראלית. זוכת פרס סוקולוב לעיתונאות לשנת 2000.
ביוגרפיה
הייתה נשואה לאורי שחק ולה שלוש בנות.
קישורים חיצוניים
מאמרים וכתבות של עינת פישביין
כריסטיאנה מאריאנה פון ציגלר
לבריות
באך עבר ללייפציג בשנת 1723 לקבל עליו את משרת מנצח המקהלה בכנסיית תומאס. בתפקידו זה חיבר מספר רב של קנטטות לביצוע בכנסיות העיר. יש ספק מסוים בשאלה, מי כתב את הלבריות לבאך בשנותיו הראשונות בלייפציג.
ג'ון אליוט גרדינר סבור, שייתכן כי מנהגו של באך לתקן את הטקסטים שלה כדי להתאימם למטרותיו גרם למתח ביחסיהם. היה שוני קל בין הגרסאות שציגלר פרסמה לבין הטקסטים שהופיעו בקנטטות, וזאת, יש מקום להניח, כתוצטה מתיקונים שהמלחין הכניס בלבריות שהוגשו לו. נראה שהיו גם אי-אילו מקרים של ליקויי תקשורת, כשבאך מתאים את המילים של ציגלר למוזיקה שחיבר קודם לכן (כמו למשל ב-Er rufet seinen Schafen mit Namen'', BWV 175
רונן שפירא
רונן שפירא (נולד ב-11 בנובמבר 1966) הוא מלחין, פסנתרן, זמר וצייר ישראלי.
יצירתו
"חמש היבשות" קונצ'רטו לפסנתר, סינטיסייזר ואנסמבל מיתרים לא מושווה נוגן בCarnegie Hall מסגרת כנס הפתיחה של האו"ם. סולנית רויטל חכמוב. רונן ניגן בנבל הודי וקלימבה. כניספח ליצירה כתב גם ארית קיימות שבוצעה על ידי אהוד שפירא, ושיתופי פעולה עם המלחינים William. Berry Sacharoff, Micha Shitrit. Bolcom, Andre Hajdu, Amnon Wolman
מיג-29M
מיקויאן מיג-29M או מיקויאן מיג-33 (רוסית: МиГ-33, קוד דיווח נאט"ו: פולקרום אי) הוא מטוס קרב סובייטי שייעודו העיקרי הוא השגת עליונות אווירית. המטוס נקרא בעבר מיג 33, אך כיום נהוג לקרוא לדגם MiG-29M, עקב היותו שיפור של מטוס קודם בסדרה: מיג-29 (קוד דיווח נאט"ו: פולקרום), ולפעמים הוא אף מכונה בשם "סופר פולקרום".
WWE The Beast in the East
קרבות מקדימים
בקרב השני, ניקי בלה הגנה על אליפות הדיוות בקרב משולש נגד טמינה ופייג'. באמצע הקרב, פייג' ביצעה על ניקי את מהלך הרמפייג', שלא הספיק לה כדי לנצח בקרב. בתגובה, טמינה ביצעה על פייג' את מהלך הסופרקיק, שריתק אותה עד לסוף הקרב. ניקי הצמידה את טמינה לניצחון לאחר מהלך הפורארם סמאש, שהספיק לה כדי לרשום הגנה מוצלחת על התואר.
יקיר
היסטוריה
השכונה הצעירה ביותר היא יקיר מזרח, שנמצאת במזרח היישוב. רחובות השכונה נקראים בשמות של אבני חן: שוהם, יהלום, וברקת.
שירותים
ביישוב בית ספר ממלכתי דתי יסודי המשרת את היישובים הסמוכים חוות יאיר, נופים ועוד. בית הספר זכה לאות הצטיינות ממשרד החינוך והתרבות.
מבנה בית הכנסת הוא רב תכליתי וכולל אולם מרכזי בו מתפללים לפי נוסח ספרד, אולם אחד לפי נוסח עדות המזרח ושלישי בנוסח תימן. בנוסף לכך מצויה במקום ספרייה תורנית עשירה וכן מקווה טהרה. בשנת-2016 נבנה בית כנסת נוסף בשכונה הצפונית שירה חדשה. ביישוב פועל סניף של תנועת הנוער בני עקיבא.
ב-18 בפברואר 2015 נחנך בית קברות ביישוב, כאשר נקברה בו אדל ביטון בת ה-4, שנרצחה בפיגוע של יידוי אבנים.
ריצ'רד רייט (מוזיקאי)
ריצ'רד ויליאם "ריק" רייט (באנגלית: Richard William "Rick" Wright; 28 ביולי 1943 – 15 בספטמבר 2008) היה הקלידן של להקת פינק פלויד.
דאגלס דאף
בארץ ישראל
בהגיעו לארץ ישראל לא היו לדאף דעות קדומות בעניין הסכסוך היהודי - ערבי. הוא היה נאמן רק למילוי הוראות הממונים עליו. בימי העלייה הרביעית נכח דאף בהגיע ספינות העולים לארץ. בזכרונותיו תיאר את הצפיפות באוניות העולים, את תנאי המצוקה ששררו בהן ואת הסרחון שנדף מהן. לדבריו "לעיתים קרובות הקאתי כשעליתי על הסיפון עם קצין הרפואה". בעולים עצמם מצא דאף מעין התעלות, עיניהם זרחו וכשהבחינו בחוף הארץ פרצו בשירה, שדאף תיאר אותה כ"שירה עברית קדומה".
מאורעות תרפ"ט 1929
בימים שקדמו לפרוץ המאורעות גברו העימותים בירושלים בין ערבים ליהודים. ב-16 באוגוסט 1929 יצאה הפגנה ערבית גדולה מהר הבית לרחבת הכותל. המפגינים הבריחו את המתפללים היהודים והעלו באש מספר ספרי תפילה. למחרת הוכה למוות על ידי ערבים נער יהודי בן 17, בשם אברהם מזרחי, כאשר הכדור בו שיחק התגלגל לשדה של משפחה ערבית, ומזרחי וחבריו ניסו לחלצו מידי ילדה ערבית שחטפה אותו. הלווייתו של מזרחי הפכה להפגנה והמשטרה בפיקודו של דאף הפעילה כח בהכאות אכזריות.
חזית הפעילים הליטאית
עיתונות
גם לאחר התפרקות הממשלה זמנית המשיכה החזית לפעול בשטח התעמולה וזאת באמצעות עיתונים. בקובנה ראה אור כבר ב-24 ביוני 1941 העיתון I Laisve ("לחירות"), בווילנה Naujoji Lietuva ("ליטא החדשה") בשאולאי Tevine ("מולדת") בפוניבז' Islaisvintas Panevezietis ("הפונביז'אי המשוחרר") במאריאמפול Nauja Gadine ("זמנים חדשים") ועוד. העיתונים היו אנטישמיים ביותר ונועדו בעיקר להסית נגד יהודים. הם המשיכו לכנות את היהודים פרזיטים, גם כאשר השמדתם הייתה בשיאה. כן פנו העיתונים לאוכלוסייה לבל יעזו לעזור ליהודים בשום דרך וביקשו מהליטאים הנאמנים למסור את שמותיהם של "בוגדים" המסייעים ליהודים. רק לאחר תבוסת הצבא הגרמני בקרב סטלינגרד התמתנה מעט גישתם הלוחמנית של עיתוני החזית.
המתקפה האווירית המצרית ביומה הראשון של מלחמת יום הכיפורים
המתקפה
המידע על המתקפה מבוסס בעיקר על מקורות ישראליים. נמצא שחלק מהמידע שפורסם במקורות מצריים איננו מהימן. המתקפה תוכננה כך שהזמן מעל המטרות יהיה בשעה 13:55, סמוך לפני ההתקפה הקרקעית הנפתחה לכל אורכה של תעלת סואץ. מבנה המטוסים הראשון התגלה בשעה 13:55 במרחק של 13 ק"מ מהתעלה על ידי סוללת טילי הוק שהוצבה באבו סאמרה. המטוסים חדרו בגובה נמוך בנתיבים שבהם כיסוי המכ"ם הישראלי חלקי ונהנו מהפתעה מוחלטת (תכנון זה דומה למבצע מוקד שיזמה ישראל ביומה הראשון של מלחמת ששת הימים). המטוסים התקיפו בו זמנית את היעדים הישראלים, כאשר לצד מטוסי התקיפה הוזנקו מטוסי ירוט שתפקידם להגן על מטוסי התקיפה עמוסי הפצצות מפני מטוסי ירוט ישראליים. במקביל למטוסי התקיפה והירוט המצריים שיגרו המצרים 7 מפציצי טופולב 16 שעל כנפי כל אחד מהם שני טילי שיוט מדגם קלט ששוגרו מגובה רב למטרות איכות צבאיות בסיני.
פרנסואה ז'אן דומיניק אראגו
פרנסואה ז'אן דומיניק אראגו (בצרפתית: François Jean Dominique Arago; 26 בפברואר 1786 – 2 באוקטובר 1853) היה אסטרונום, פיזיקאי, מתמטיקאי ופוליטיקאי צרפתי.
ז'אק ברל
יצירתו
על אף שצרפת הייתה מקורו הרוחני, תמיד הדגיש את היותו בראש ובראשונה פלמי, הן בראיונות שהעניק והן ברבים משיריו. השיר "Marieke", לדוגמה, הוא שיר געגועים לנערה פלמית ולמולדתו פלנדריה, מושר בתערובת של שתי השפות. בשיריו הוא מבטא לעיתים קרובות געגועים ואהבה כלפי פלנדריה וכלפי בלגיה – כמו בשירים "Il neige sur Liège" ("שלג יורד על לייז'"), "Le plat pays" ("ארץ המישור"), "Bruxelles" ("בריסל"), "Mon père disait" ("אבי נהג לומר") – על נופיה, אווירתה, אנשיה ורוח הצפון הנושבת בה. יחסו של ברל אל הפלמים מורכב. לצד הגעגועים הוא מצייר אותם כצרי אופק, שמרנים לעילא, חיים את חייהם השגרתיים והסתמיים. הדבר בולט למשל בשירו "ילדותי" ("Mon enfance"). בשיר "Les Flamandes" ("הפלמיות") הוא מתאר את הנשים הפלמיות הרוקדות ללא רגש, ללא רטט, ללא חדווה, ועושות זאת בכל גיל, תמיד כדי להוכיח ש"הכל בסדר" והכל מתנהל לפי הנורמות המצופות מהן.
הוא כתב על נושאים שונים ומגוונים: אהבה, מוות, תקווה חסרת סיכוי, בדידות, אכזבה, ילדות, זקנה, חברה ועניינים שברוח. בשירתו עולה נימה סוציאליסטית, המתבטאת בעיקר בלגלוג על הבורגנים, צביעותם ומוסכמותיהם החברתיות – כך למשל בשירים "Les Bonbons" ("הסוכריות"), "Les jardins du casino" ("גני הקזינו"), "Les Paumés Du Petit Matin" ("הבליינים של שעות הזריחה") ו-"Les bourgeois" ("הבורגנים"). בולטת בשיריו הרגשת האמפתיה כלפי החלשים שבחברה, אך בניגוד לאמנים אחרים בזמנו, שהדגישו את אומללותם של חלשים "אופנתיים" (פועלים, נשים, שחורים וכדומה), ברל היה קשוב למועקתם ולפגיעותם של חלשים שאינם שייכים למגזרים מוגדרים בחברה: הזקנים, השיכורים, המכוערים ועוד. כך למשל אחד משיריו האחרונים, "Voir un ami pleurer" ("לראות חבר בוכה"), מדגיש לא את מצוקתו של האדם הסובל אלא דווקא את הקושי של חברו הרואה אותו בסבלו. בשיר זה הוא מדבר גם על "האלגנטיות שבהיות כושי ועל האומץ שבהיות יהודי". ברל שר רבות על נשים, אך על אף נטייתו האגליטרית, את הנשים תפס בדרך כלל כנמצאות בצד הפוגע ולא בצד הנפגע של המשחק החברתי.
פונקציה חד-חד-ערכית
תכונות
מעצם קיומה של פונקציה חד-חד-ערכית אפשר להסיק שבקבוצה Y יש לפחות אותו מספר איברים כמו ב-X (אחרת לא ניתן היה להתאים לכל איבר של X ערך נפרד). הבחנה זו עומדת בבסיס התורה של עוצמות: אומרים שהעוצמה של X קטנה-או-שווה לעוצמה של Y (היינו |X|\leq |Y|) אם ורק אם קיימת פונקציה חד-חד-ערכית מ-X ל-Y.
השערת המספרים הראשוניים התאומים
בתורת המספרים, השערת הראשוניים התאומים קובעת שישנם אינסוף זוגות של ראשוניים תאומים, כלומר מספרים \ p, p+2 ששניהם ראשוניים. השערה זו היא אחת מן הבעיות הפתוחות המפורסמות בתורת המספרים ובמתמטיקה בכלל.
מספרם של הראשוניים התאומים
בניגוד לכך, הראה ויגו ברון בשנת 1915, באמצעות פיתוח של שיטת הנפה המודרנית, שמספר המספרים הראשוניים התאומים הקטנים מ-x אינו עולה על עבור קבוע מסוים C > 0. מכאן נובע שאם מסכמים את ההפכיים של הראשוניים התאומים בלבד, הטור מתכנס לגבול סופי, הנקרא קבוע ברון.
קבוע ברון יכול להיות מספר אי רציונלי אם יש מספר אינסופי של תאומים ראשוניים. ההערכה הטובה ביותר עד כה לערכו של קבוע זה ניתנה ב-2002 על ידי סכימת כל התאומים הראשוניים עד 1016 והוא: .
ההפרש בין ראשוניים עוקבים
ממשפט המספרים הראשוניים נובע שהערך הממוצע של \ d(p) הוא \ \log(p), ובמלים אחרות. פול ארדש הוכיח ב-1940 ש-, וזאת לאחר שהארדי וליטלווד עצמם הראו, עוד ב- 1926, ש- אם מניחים את השערת רימן המוכללת. בעשורים הבאים הוכיחו כמה תוצאות על הערך של קבוע זה, עד שב- 1986 הראה Maier ש-.
פאולו סבולדלי
בג'ירו ד'איטליה של 2002 הפתיע סבולדלי את כולם כאשר הצליח לנצח במרוץ. כפי שב-1999 נהנה סבולדלי מהדחתו של המוביל במרוץ, מרקו פנטאני, בשל חשד לשימוש בחומרים אסורים, כך גם ב-2002 הוא יצא נשכר מהדחתם המוקדמת של כל המועמדים המובילים במרוץ. סטפנו גרצלי וג'ילברטו סימוני נזרקו מהמרוץ בשל גילוי חומרים אסורים בשתן ובדם ופרנצ'סקו קזגרנדה הושעה מהמרוץ בשל פעולה בלתי ספורטיבית שגרמה לפציעת רוכב מתחרה. גם מתחרהו של סבולדלי שסיים בסופו של דבר במקום השני, האמריקאי טיילר המילטון סבל חלק גדול מהמרוץ מפציעה משמעותית בכתפו.
ב-2014, למרות שפרש זה מכבר מרכיבה מקצוענית, הושעה סבולדלי ל-6 חודשים בשל היותו לקוח של ד"ר מיקלה פרארי.
רפיח (אוניית מעפילים)
ההפלגה
בתחילת המסע היה הים סוער, ולא ניתן היה לצאת לים הפתוח במשך חמישה ימים. בשלושת הימים הראשונים האוניה שטה כמתוכנן. מהיום הרביעי להפלגה, לאחר שהאוניה עגנה בנמל ביוון לאספקת ציוד, שבה להפליג ונקלעה לסערה.
רגרסיה אורדינלית
סימונים
הערכים מגדירים מעין "מדרגות" שמפרידות בין הערכים השונים של Y, ויוצרים באופן מסוים הכללה למודל הרגרסיה הלוגיסטית, שם יש מדרגה אחת המפרידה בין שני הערכים האפשריים של המשתנה המוסבר, וגובהה נקבע שרירותית להיות שווה לאפס, וזאת באינטרפרטציה שבה ערכו של Y נקבע על ידי ערכו של משתנה נסתר Y^*.
מודל לא סימטרי
עם זאת, לא ניתן לשלול את האפשרות כי התפלגות המשתנה הנסתר אינה סימטרית אלא מצודדת (skewed). בהתפלגות מצודדת ימנית (right skewed), כלומר התפלגות עם "זנב" של ערכים גבוהים, P(Y \le j) מתקרב ל-1 בקצב יותר מהיר מאשר ל-0, ובאופן דומה, בהתפלגות מצודדת שמאלית (left skewed), כלומר התפלגות עם "זנב" של ערכים נמוכים, P(Y \le j) מתקרב ל-0 בקצב יותר מהיר מאשר ל-1.
דגל מצרים
היסטוריה
ב-1867 הסכימו העות'מאנים ואסמאעיל פאשא על הקמת ח'דיוות מצרים, שהייתה בעלת אוטונומיה מוגברת. אסמאעיל אימץ דגל בעל שלושה כוכבים מוץ לסהר, על מנת לבדל את דגלו מדגל האימפריה.
ראמה התשיעי, מלך תאילנד
מלכותו
בשנות שלטונו המוקדמות לא היה לפומיפון כוח פוליטי משמעותי, והוא אחז במשרה טקסית בלבד אל מול גורמי הכוח השונים שהתחלפו בתאילנד מאז המהפכה הצבאית ב־1932. עם זאת, נהנה המלך מתמיכת העם הרואה את המלך כאבי האומה, גם מבחינה דתית (למלוכה תוקף דתי בדומה למלוכה הבריטית) ותומך בגישתו המעשית לסיוע לעניי הכפר.
מחוות למלך
כתוצאה מכל אלה, פומיפון נהנה מהילה של גיבור הדמוקרטיה, שהתווספה ליוקרתו ולכבוד הרב שרוחשים לו ממילא. במדינה בה למעלה ממחצית האוכלוסייה מתחת לגיל 20, תאים מועטים יכלו לדמיין ראש מדינה אחר. תמונתו של המלך תלויה כמעט בכל בית ועסק תאי ומעטרת את השטרות והמטבעות. לפני כל סרט המוקרן בתאילנד הקהל קם על רגליו, נשמע המנון המלך (אותו חיבר והלחין המלך פומיפון) ומוקרנות תמונות מחייו.
רכושו
הונו של אדוניאדט הגיע בעיקר מקרן נכסי הכתר, שהיא סוכנות מיוחדת של ממשלת תאילנד שנוצרה עבורו. היו לו קרקעות רבות, צי מטוסים הכולל בואינג 737-800 ואיירבוס A319, וגם שתי לימוזינות שעוצבו במיוחד בשבילו. אדוניאדט היה גם בעליו של היהלום המלוטש הגדול בעולם, המכונה "יובל הזהב" ("Golden Jubilee") ומשקלו 545.67 קרט, אשר ניתן לו לציון יובל להכתרתו. היהלום בורך על ידי האפיפיור, והושם בארמון המלכותי התאילנדי, כחלק מאוסף תכשיטי הכתר של המשפחה המלכותית.
אנתרופולוגיה
חקר חברות קדומות, נדודים, וגזעים
אך גם תיעדו לראשונה כיצד העמים יושבי האיים מפולינזים נדדו ברחבי האוקיינוס השקט, אך גם העלו השערות לגבי מקורם ממצרים העתיקה.
התצפית המשתתפת
האנתרופולוגיה אימצה את רעיונות מדעי ההתפתחות והסברי האבולוציה דרך ברירה טבעית.
בארצות הברית
את פריצת הדרך של האנתרופולוגיה בארצות הברית השיג צוות הלשכה לענייני אינדיאנים והמדור לאתנולוגיה אמריקאית במוזיאון הסמית'סוניאן, שם עבדו בין היתר ג'ון ווסלי פאוול ופרנק המילטון קושינג.
אנתרופולוגיה בועזיאנית והמלחמה בגזענות
אנתרופולוגים אמריקאים רבים תמכו ברעיונות של בועז לרפורמה חברתית, והביקורת נגד תאוריות גזעניות דמוי-מדעיות נשענת עד ימינו אלה במידה רבה על הבחנותיו ומחקריו של בועז.
אנתרופולוגיה לאחר מלחמת העולם השנייה
בשנות ה-60 וה-70 חולל הסטרוקטורליזם מספר התפתחויות בתחום האנתרופולוגיה הקוגניטיבית והניתוח המרכיבי. כותבים כמו דייוויד שניידר, קליפורד גירץ, ומרשל סהלינס פיתחו את מושג התרבות כרשת של משמעות או סימול. בהתאם לרוח הזמן, הרבה מהאנתרופולוגיה נעשתה לפוליטית בהתנגדותה למלחמת וייטנאם ומלחמת העצמאות האלג'יראית, ומחבריהם של ספרים כמו "המצאה מחדש של האנתרופולוגיה" דאגו לגבי הרלוונטיות של הדיסצפלינה ומרקסיזם נעשה יותר ויותר פופולרי.
בבית של פיסטוק
עלילה
עלילת הסדרה מתמקדת בהרפתקאותיהם של פיסטוק (ספי ריבלין) וידידו רגע (ציפי מור). פיסטוק הוא אדם תמהוני חביב ומגושם המתגורר בבית קטן ומוזר על ראש גבעה ורגע הוא בובה שהפכה לילד.
הפקה
רבים מפרקי הסדרה שצולמו בשחור-לבן נחשבים כיום לאבודים, מאחר שהם לא עברו שימור ולא הועברו מהסרטים המקוריים לפורמט דיגיטלי מודרני.
מסע הכזבים של ביל וטד
עלילה
הסרט מכיל רמיזות פארודיות לסרטו של אינגמר ברגמן "החותם השביעי" כאשר ביל וטד מזמינים את המוות למשחק שאם יזכו בו יקבלו את חייהם בחזרה: הם משחקים מולו צוללות, טוויסטר ומשחקים אחרים. בתחילה אומר מוות שעליהם לזכות במשחק אחד, אחר כך בשניים מתוך שלושה, שלושה מחמישה, אך השניים ממשיכים לנצח אותו.
השלושרים
מיד עם צאת אלבומם הראשון והיחיד בשנת 1969, הפיקו אולפני רול תוכנית מיוחדת ששודרה בטלוויזיה הישראלית, אשר כללה את מיטב שירי הלהקה וקטעי קישור. לתוכנית קראו "סתם ככה עם השלושרים" והיא זכתה להצלחה רבה. את התוכנית ביים שמואל אימברמן שגם משתתף בתוכנית בתפקיד עצמו. באותה שנה זכה במקום השלישי בפסטיבל הזמר החסידי שירו של שלמה קרליבך "והאר עינינו" בביצועם.
ימים נוראים
מאפייני הימים הנוראים
אף יהודים שאינם רגילים לפקוד את בתי הכנסת במהלך השנה, נוהגים רבים מהם להגיע לבית הכנסת במהלך הימים הנוראים על מנת להתפלל.
בית ספר תיכון קדמה
הקמת בית הספר
את תיכון קדמה ירושלים ייסדה אשת החינוך קלרה יונה-משומר, ולמרות תמיכה שקיבל מצד שר החינוך דאז אמנון רובינשטיין ומחבר הכנסת בני בגין, הוא לא זכה ליחס רב מצד מערכת החינוך העירונית. בשנתו הראשונה, נפתחו שתי כיתות ז', ו-50 תלמידי המחזור הראשון למדו בשלושה מבנים: תחילה בסניף בנק לשעבר בשכונת גילה, אך העירייה הוציא לבית הספר צו סגירה. לאחר מכן בחדרים ב"בית שמואל - מרכז שמשון", ובמוסך באזור התעשייה בתלפיות שם למדו עד סוף השנה. בשנתו השנייה שכנו כיתות בית הספר בצריף נטוש בקטמונים ששימש קודם כמתנ"ס בשכונת פת.
הרי נפתלי
צמחיית הרכס
מחצית מהרכס הישראלי ניטע על ידי קק"ל, בעיקר באורנים, ברושים ואקליפטוסים. היער הטבעי כולל מגוון עצים ארצישראלי אופייני: אלון מצוי, אלון תולע ואלה ארצישראלית. היער עשיר גם במגוון שיחים ופרחים ייחודיים.
איתן אורבך
גמר אולימפי באטלנטה
באולימפיאדת אטלנטה, 1996 היה שותף (יחד עם ודים אלכסייב, דן קוטלר ויואב ברוק) לרביעיית השליחים הישראלית שהופיעה בגמר האולימפי במשחה 4x100 מטר מעורב בתוצאה של 3:42.90 דקות, הופעה ראשונה של השחייה הישראלית במעמד גמר אולימפי. התוצאה שקבע בסגנון הגב הייתה 56.79 שניות. בשלב המוקדמות הרביעייה הישראלית קבעה שיא ישראלי חדש של 3:42.24 דקות כשהתוצאה שהוא קבע הייתה 56.82 שניות.
אליפויות אירופה
באליפות אירופה בשחייה שנערכה בברלין, גרמניה בשנת 2002 סיים אורבך במקום ה-11 במשחה ל-100 מטר גב בתוצאה של 55.71 שניות.
מחוץ לספורט
אורבך למד מינהל עסקים במכללת רייכמן ובאפריל 2006 מונה למנהל שיווק בפלג-ניל, נציגת ספידו בישראל.
אהרון עבודי
ביוגרפיה
במהלך עבודתו יזם הצבת שלטי חוצות בנושאים ממלכתיים: שלטים למען ממשלת אחדות לאומית (1984), למען ביטחון ישראל (לב"י), לגיוס מתנדבים עבור עמותת "עם יפה - עם אחד", שלטים נגד סדאם חוסיין בתקופת מלחמת המפרץ (1991), ושלטים נגד ראש ממשלת טורקיה ארדואן בזמן המשט לעזה (2010).
לימוז' (כדורסל)
תקופת השפל
בתחילת עונת 2000/01, הורדה הקבוצה לליגה השנייה (פרו B) עקב בעיות כלכליות, אך חזרה לאחר עונה אחת לפרו A.
שחקנים בולטים בעבר
גלריית תמונות
פסיק
הפסיק באנגלית
The film which was cast on the 1st of October was a great success.
הפסיק בעברית
תיראה תחת כללי הפיסוק החדשים כך:
קינשאסה
בטיחות ופשע
האו"ם אישר עד 16,700 אנשי צבא "כוחות השלום" שיתפרסו בקונגו, ואת פעילותם המתמשכת במזרח. לפני התפרצות האלימות במאי ויוני 2004, הביטחון השתפר ברוב האזורים בהם שהו כוחות האו"ם, בשאר המקומות הוא נותר קלוש.
יוהנה בורמן
שירותה באס אס
ב-1944, כשהכוחות הגרמניים החלו לנחול מפלות, הועברה בורמן למחנה הינדנבורג בשלזיה (כיום זאבז'ה, פולין). בינואר 1945 חזרה אל מחנה הריכוז ראוונסבריק. במרץ של אותה שנה הועברה למחנה הריכוז ברגן-בלזן, ליד צלה, שם שירתה תחת יוזף קרמר, אירמה גרזה ואליזבת וולקנרת' (כל אלו שירתו עמה בבירקנאו). ב-15 באפריל 1945 נכנס הצבא הבריטי לברגן בלזן ומצא בו 60,000 ניצולים ולמעלה מ-10,000 גופות. המשחררים אילצו את אנשי האס אס לפנות את הגופות.
רומן פריסטר
פרסים והוקרה
לפריסטר הוענקו אות ההוקרה של הרפובליקה הפולנית (Order Zasługi Rzeczypospolitej Polskiej) בשנת 1993, ואות "צלב אושוויץ" (Krzyż Oświęcimski) בשנת 1995.
חסן השני, מלך מרוקו
יורש העצר במדינה הריבונית
בשנותיו בתור יורש העצר של מרוקו למד חסן על חשיבותו של הממסד הצבאי ודרכי פועלו. כאשר ירש מאוחר יותר את כס המלוכה, שמר חסן על תפקידו בתור המפקד העליון של הכוחות וראש המטה הכללי בפועל. חסן טען כי יש צורך לחזק במהרה את יכולותיה הצבאיות של מרוקו לקראת איומים עתידיים, מה שהוביל להסכמי סחר נשק עם הכוחות המזוינים של ארצות הברית. במקביל הפעולה הייתה חלק מרכזי בהתקרבותה של מרוקו אל הגוש המערבי. עם מהפכת הקצינים החופשיים ברפובליקת מצרים ארצות ערב התחלקו בתוך המלחמה הקרה כאשר רוב הממלכות, דוגמת מרוקו וערב הסעודית צידדו ביחד עם ארצות הברית והגוש המערבי בכלל.